JMT บวก 3% โบรกฯชูเป้า 58 บ. ชี้กำไร Q3-4 แกร่ง จับตาปี 65 ทะยานต่อ 67%
JMT บวก 3% โบรกฯมองกำไรไตรมาส 3-4/2564 แข็งแกร่งกว่าตลาดและจะขยายตัวเด่นกว่าในช่วงครึ่งปีแรก ทั้งนี้ประเมินการเติบโตของกำไรในปี 65 ที่เพิ่มขึ้น 67% แนะ “ซื้อ” ราคาเป้าหมาย 58 บาท
13 ก.ย. 2564

ผู้สื่อข่าวรายงานว่าวันนี้ (13 ก.ย. 2564) ราคาหุ้นบริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ณ เวลา 14.48 น. อยู่ที่ระดับ 49.00 บาท เพิ่มขึ้น 1.50 บาท หรือ 3.16% โดยทำจุดสูงสุดที่ 50.00 บาท และทำจุดต่ำสุดที่ 47.25 บาท ด้วยมูลค่าการซื้อขาย 930.77 ล้านบาท

บริษัท หลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) ระบุในบทวิเคราะห์ (10 ก.ย. 2564) โดยฝ่ายวิจัยคาดกำไรไตรมาส 3 – 4 /2564 แข็งแกร่งกว่าตลาด และจะขยายตัวเด่นกว่าในช่วงครึ่งปีแรก โดยประเมินการเติบโต ของกำไรสุทธิในปี 2565 ที่เพิ่มขึ้น 67% จากงวดเดียวกันของปีก่อน ซึ่งจะสามารถชดเชย Dilution Effect 18% จากการเพิ่มทุนได้ และคาดจะรักษาการเติบโตของ EPS เฉลี่ย (CAGR) 43% ในอีกสามปีข้างหน้า ทั้งนี้แนะนำ “ซื้อ” ราคาเป้าหมาย 58 บาท